MOUN KAYENN, MOUN MAKOURYA, MOUN MO PEYI - Montray Kréyol
Guiyàn	MOUN KAYENN, MOUN MAKOURYA, MOUN MO PEYI
samedi 19 mai 2007 la rédaction de Montray Kreyol VOTÉ POU TO PÉI
VOTÉ POU LAGWIYANN
VOTÉ POU TO KÔ
VOTÉ ACHILLE Armand
Iméy : LAGWIYANN059430@hotmail.com
MOUN KAYENN, MOUN MAKOURYA, MOUN MO PÉI
Annan chak tan di éléksyon zot souvan ka tandé di : « Voté pou mo, tout zot lavi ké chanjé, zot lavi ké lavi zot pitit ké vini pi bél. »
Chak kou zot ka pri ké yé bél darloz, lontan apré moun-yan éli, zot lavi ka rété annan so mêm mimisouk. Zafè nou Péi LAGWIYANN pa konté, anko pi mal ! Chak jou nou ka rélé, Péi-a pyé pou tét.
Annan nou sistém a lalwa ki tout, nou problèm annan nou péi a fransé ki ka fé lalwa alôr ki fransé pa konèt noupa Péi LAGWIYANN.
Pép fransé ké chwézi pasé senk san swasant (560) moun pou voté lalwa pou LAGWIYANN, LAGWIYANN pa konèt yé pyès.
Fô nou alé di dépité fransé-ya panga voté lalwa pou Péi yé pa janmen konét. Pou nou sir yé tandé nou, fodrè nou maché toupatou asou laté pou fé tout nasyon tandé nou osi. Bay nou roun fors, nou ké fè sa pou nou Péi LAGWIYANN.
Jodla si nou chanjé nou fason ké léta fransé nou ké pouvé fè li konprann ki a GWIYANNÈ ki divét fé lalwa an LAGWIYANN
Si nou pa rivé fè sa gran bônô a gadé nou ké gadé nou konpangnen pédi Péi-a, annou lanmen, piti-piti.
Roun Péi kou LAGWIYANN ki gangnen dé san senkant mil (250 000) moun pou katr ven dis mil (90 000) km² ké tout so richés natirél (Danbwa, Lanmè, Lô, Pétrol, etc. ;) pa pouvé siporté tousa traka (chomaj, bandi, koripsyon, trafik ladrog etc.…) li konét jodla.
Pésonn pa ké chanjé sa sityason pou nou. A nou li ka gennen, a nou rounso ki pouvé chanjé li. Nou divét bay nou Péi LAGWIYANN roun sans. Nou konèt so mérs, so listwè, nou savé kisa ki so lavi, nou konèt ki fason so latér ké so dilo fika.
Nou gangnen roun sél Péi. Li gangnen roun sél mwayen :
A nou GWIYANNÈ ki pou fé LALWA annan nou PÉI.
VOTÉ POU TO PÉI
2674521 depuis le début
Aux origines du nom GUYANE : Essai de toponymie historique
POUR UNE POLITIQUE INTERCULTURELLE DE LA VILLE DE CAYENNE
LE STATUT ET LA PLACE DES DANSES TRADITIONNELLES DANS LE SYSTEME EDUCATIF : L’EXEMPLE DE LA GUYANE
COLLOQUE DE L’UAG EN GUYANE
LA GUYANE NE PARVIENT PAS A FAIRE FACE AU VIRUS DU SIDA
HOMMAGE A LÉON GONTRAN DAMAS